Hernán Crespo
Ernan Krespo ( Florida, Argentina, 5. jul 1975), je bivši argentinski fudbaler koji je igrao na poziciji napadača. Nastupao je za River Plejt, Parmu (u dva navrata), Lacio, Inter (u dva navrata), Čelsi (u dva navrata), Milan i Đenovu.

Puno mu je ime Ernan Horhe Krespo, a nadimak Valdanito. U Evropu, tačnije u italijansku Parmu, došao je 1996. iz argentinskog kluba River Plejt. Iako su ga još u River Plejtu mučile povrede, a zatim i težak početak u Parmi, uspevao je prosečno postizati golove, po jedan gol na svake dve utakmice. Zbog njegove snage i preciznog oka često ga upoređuju sa Batistutom, a mnogi se u tome i slažu. Osvojio je naslov argentinskog prvaka, kup UEFA, kopa Libertadores, prvenstvo Engleske, prvenstvo Italije, kup Italije, superkup Italije, superkup Engleske. Poznat je po tome što trči svih 90 minuta, a šutira i levom i desnom nogom. Veliki je fan Rolingstonsa, za reprezentaciju Argentine odigrao je ukupno 64 utakmice i postigao 35 golova. Računajući nacionalna prvenstva svih zemalja u kojima je igrao (Argentina, Italija i Engleska) odigrao je 453 utakmice i postigao 198 golova a ako se uračunaju nacionalni kupovi i kontinentalna klupska takmičenja Krespo je odigrao 608 zvaničnih utakmica i postigao 271 gol.

Trofeji

River Plejt 
 Prvenstvo Argentine (3) : 1993. (Apertura), 1994. (Apertura), 1996. (Apertura)
 Kopa Libertadores (1) : 1996.

Parma 
 Kup Italije (1) : 1999.
 Kup UEFA (1) : 1999.
 Superkup Italije (1) : 1999.

Lacio 
 Superkup Italije (1) : 2000.

Milan 
 Superkup Italije (1) : 2004.
 Liga šampiona : finale 2005.

Čelsi 
 Prvenstvo Engleske (1) : 2006.
 Superkup Engleske (1) : 2005.

Inter 
 Prvenstvo Italije (3) : 2007, 2008, 2009.
 Superkup Italije (2) : 2006, 2008.

Spoljašnje veze 

Argentinski fudbaleri
Fudbaleri ili nogometaši River Platea
Fudbaleri ili nogometaši Intera
Fudbaleri ili nogometaši Chelseaja
Fudbaleri ili nogometaši Milana
Fudbaleri ili nogometaši Parme
Fudbaleri ili nogometaši Lazija